Source: https://www.rup.ee/pluss/e-ajakiri/01-10-2014/toolepingu-l-petamise-p-hiseaduseparasus-toovaidlusi-lahendavas-organis
Timestamp: 2019-11-18 17:05:37+00:00
Document Index: 3422970

Matched Legal Cases: ['§ 29', 'kohus ', 'kohus ', '§ 107', 'kohus ', '§ 107', '§ 107', '§ 109', '§ 107', '§ 107']

Töölepingu lõpetamise põhiseadusepärasus töövaidlusi lahendavas organis - Pluss
http://www.nc.ee/?id=11&tekst=222567338
Riigikohtu 09.12.2013 lahend nr 3-2-1-79-13
PS § 29 lg 4
Varem jõustunud kohtulahendi alusel pidi kostja (korteriühistu) tasuma hagejale kompromissis märgitud töötasu. Kostja esitas hagejale töölepingu ülesütlemise avalduse usalduse kaotuse tõttu, leides, et hageja on rikkunud poolte kokkulepet, et töösuhte jätkumise korral ei nõua hageja kostjalt kohtumääruses märgitud töötasu. Hageja esitas maakohtule kostja vastu hagi, milles palus tunnistada kostja esitatud töölepingu ülesütlemise avaldus tühiseks, tunnistada ja lugeda, et tööleping ei ole ülesütlemisega lõppenud, kohustada kostjat võimaldama hagejal töötada koristajana ning lubada tal koristada õue ja trepikodade koridore.
Maakohus rahuldas hagi ning mõistis kostjalt hageja kasuks välja hageja kolme kuu keskmise töötasu suuruse hüvitise. Hageja esitas apellatsioonkaebuse, milles palus maakohtu otsus tühistada osas, millega kohus lõpetas töölepingu töölepingu seaduse (TLS) § 107 lõike 2 alusel, ning teha selles osas uus otsus, millega lugeda, et tööleping ei ole lõppenud. Ringkonnakohus jättis maakohtu otsuse muutmata ning hageja pöördus Riigikohtusse.
Kolleegiumi enamuse arvates võib TLS-i § 107 lõige 2 olla vastuolus põhiseadusega. Kolleegium näeb probleemi selles, et TLS-i § 107 lõike 2 regulatsioon võimaldab tööandjal seadusvastase tegevuse kaudu iga töölepingu lõppkokkuvõttes seaduslikult lõpetada.
Samuti näeb kolleegium probleemi selles, et töötaja hüvitise saamise nõue TLS-i § 109 lõigete 1–3 järgi ei pruugi olla proportsionaalne õiguskaitsevahend. Töötaja, kellega on tööleping TLS-i § 107 lõike 2 järgi lõpetatud, peab oma õiguste kaitseks esitama tööandja vastu kahju hüvitamise nõude ning tõendama, et talle on tekkinud seoses töölepingu ebaseadusliku ülesütlemisega suurem kahju, kui kuuluks hüvitamisele TLS-i § 107 lõike 1 esimese lause järgi.
Riigikohtu tsiviilkolleegiumi kogu koosseis andis asja lahendamise üle Riigikohtu üldkogule.